રાજકારણીઓ, પક્ષો અને વિચારધારાના મશાલચીઓ જે સ્ક્રીપ્ટ ટુંકા સમય માટે વહેતી કરે તેમાં સ્નાન કરવાનું. સતત કોઈ આપણો ઉપયોગ કરતું હોય તેવું લાગે. આવી ચર્ચા, મુદ્દો અલ્પ જીવી હોય છે.આવા અલ્પજીવી રાખવા માટે રચાયેલા ટુકડા આપણી તરફ ફેંકાય છે અને આપણે જાણે બુધ્ધિજીવી હોઈએ તેમ તેમાં આપણું કમંડળ ડહોળીએ છીએ. કંઇક અર્થપુર્ણ, પાકટ અને પરિણામલક્ષી એજેન્ડા પકડી રાખવો જોઇએ.’વ્હોટસ એપ’ જેવા સોશ્યિલ મીડિયામાં ભારત જેટલી તત્ત્વજ્ઞાાન, સુવાક્યો, મોટિવેશનલ સ્પીચ, સત્સંગ, પોઝિટિવ લાઇફ અને ચારિત્ર્ય ઘડતરની પોસ્ટ વિશ્વમાં ક્યાંય જોવા નથી મળતી છતા ભારત દંભ પ્રધાન, મતલબી, સ્વકેન્દ્રી, ભ્રષ્ટ તેમજ સામી વ્યક્તિને ગબડાવવાની માનસિકતા ધરાવતો જ દેશ બનતો જાય છે.મગજના જ્ઞાાનતંતુના અભ્યાસના નિષ્ણાત ડીન બુર્નેટ્ટે ’ધ હેપ્પી બ્રેઇન’ નામના પુસ્તકમાં ’ફેસબુક’ જેવા માધ્યમને ખાંડ (સુગર) તરીકે ઓળખાવી અને સાથે ઉમેર્યું કે સુગર મગજની સ્ફૂર્તિ અને સમગ્ર દૈહિક ચયાપચયની અને જ્ઞાાનતંતુઓને એક અનોખી આનંદની અનુભૂતિ કરાવતી હોય છે. દૈહિક ચયાપચય થકી પણ સુગર તમામ અંગો માટે જરૃરી છે.આ જ સુગરને પચાવતી સિસ્ટમ આપણામાં ના હોય કે તેનો અતિરેક થાય તો તેનું પરિણામ શું આવે છે તે આપણે જાણીએ છીએ. પ્રમાણસર સોશ્યિલ મીડિયા આપણા મસ્તિષ્કને પ્રસન્ન રાખે છે. આપણી સાથે આપણો સમાજ છે. આપણા સગા-સ્નેહી આપણી સુખ-દુખમાં સાથે છે તેવો એહસાસ કરાવે છે. આમ છતા જેમ ડાયાબિટીસના દર્દી સુગર ત્યજી નથી શક્તા તેમ તેના અતિરેકના દુષણે કે ડેટા ચોરી થઇ શકે છે તેવી સંભાવના છતા આપણે ફેસબુક જોડે છેડો ફાડી નથી શકવાના તે હકીકત છે.ફેસબુક ડીલીટ કરવાનું જેઓ ઇચ્છતા હતા તેઓને તરત એ પણ જાણવા મળ્યું કે કેટલીક વેબસાઇટ અને એપને તમે તો જ ડાઉનલોડ કરી શકો જો તમારી પાસે ફેસબુક એકાઉન્ટ હોય, ’ટીન્ડર’ જોડે ૫ાંચ કરોડ ગ્રાહકો ’ફેસબુક’ થકી જ સાઈન ઇન થયા છે. સમાજશાસ્ત્રીઓ તેમજ મનોવિજ્ઞાાનીઓનો એક બહોળો વર્ગ ફેસબુકનો વિરોધી છે તેઓએ તક ઝડપીને સોશ્યિલ મીડિયાથી જોડાણ કાપી લો તેવી ઝૂંબેશ ઉપાડીને સેમિનાર, વર્કશોપ યોજ્યા છે. વિશ્વના અગ્રણી દૈનિકો અને સામાયિકોમાં તેઓના લેખો પ્રકાશિત થાય છે. ફેસબુકની પ્રચંડ સફળતાથી પીડાતી કંપનીઓએ પણ ’ડીલીટ ફેસબુક’ ઝૂંબેશને ડીજીટલ પ્રયાસ માટે ફંડ પુરૃ પાડયું છે.યુજેન રોચ્કો નામના ટેકનોક્રેટે ’માસ્ટોડોન’ નામનું ફેસબુક જેવુંજ સોશ્યલ મીડિયા પ્લેટફોર્મ તૈયાર કર્યું છે જે ડેટાની રીતે સલામત અને માર્કેટિંગ માટે નહીં હોઈ ઓછા ભયસ્થાનો ધરાવે છે. ફેસબુકના વિશ્વવ્યાપી ૨.૨ અબજ યુઝર્સ છે તેની સામે ’માસ્ટોડોન’ ના માંડ ૧૨ લાખ યુઝર્સ છે પણ છેલ્લા ચાર-પાંચ દિવસથી ’ફેસબુક’ ડીલીટ કરનારા તેના તરફ વળ્યા છે.’ફેસબુક’ને ડીલીટ કરી તેનામાંથી નિકળી જવું તે જાણે બહુ મોટુ પરાક્રમ હોય તેમ ’ન્યુયોર્ક ટાઈમ્સ’ જેવા અખબારમાં જુદા જુદા ક્ષેત્રોના જે મહાનુભાવોએ ફેસબુક છોડયું છે તેની તસવીર સાથે તેમના મંતવ્યો પ્રગટ થવા માંડયા છે.ફેસબુક યુઝર્સના આંકડાઓમાં ૧ ટકા જેટલો પણ કડાકો નથી પડયો. જેઓ છોડવાની હિંમત બતાવી હતી તેમાના મોટાભાગનાં તેની જોડે ફરી કનેક્ટ થઇ ગયા છે. ’ફેસબુક’ જાણે લોહીમાં ભળી ગયું છે.